CELEX: 62009CN0368
Language: el
Date: 2009-09-14 00:00:00
Title: Υπόθεση C-368/09: Αίτηση για την έκδοση προδικαστικής αποφάσεως, την οποία υπέβαλε το Baranya Megyei Bíróság (Ουγγαρία) στις 14 Σεπτεμβρίου 2009 — Pannon Gép Centrum κατά APEH Központi Hivatal Hatósági Főosztály, Dél-dunántúli Kihelyezett Hatósági Osztály

16.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 11/13
            
         Αίτηση για την έκδοση προδικαστικής αποφάσεως, την οποία υπέβαλε το Baranya Megyei Bíróság (Ουγγαρία) στις 14 Σεπτεμβρίου 2009 — Pannon Gép Centrum κατά APEH Központi Hivatal Hatósági Főosztály, Dél-dunántúli Kihelyezett Hatósági Osztály
   (Υπόθεση C-368/09)
   2010/C 11/22
   Γλώσσα διαδικασίας: η ουγγρική
   
      Αιτούν δικαστήριο
   
   Baranya Megyei Bíróság
   
      Διάδικοι στην υπόθεση της κύριας δίκης
   
   
      Προσφεύγουσα: Pannon Gép Centrum Kft.
   
      Καθού: APEH Központi Hivatal Hatósági Főosztály, Dél-dunántúli Kihelyezett Hatósági Osztály
   
      Προδικαστικά ερωτήματα
   
   
               1)
            
            
               Συνάδουν οι εθνικές διατάξεις του άρθρου 13, παράγραφος 1, σημείο 16 του εθνικού νόμου περί ΦΠΑ (νόμος LXXIV του 1992) που είχε εφαρμογή κατά τον χρόνο της επίδικης τιμολογήσεως και του άρθρου 1/E, παράγραφος 1, της αποφάσεως 24/1995 (XI. 22.) του ουγγρικού Υπουργείου Οικονομικών προς τα χαρακτηριστικά του τιμολογίου και τον ορισμό του τιμολογίου που διατυπώνει το άρθρο 2, στοιχείο β' της οδηγίας 2001/115 του Συμβουλίου (1), της 20ής Δεκεμβρίου 2001 για την τροποποίηση της οδηγίας 77/388/ΕΟΚ (2) με στόχο την απλοποίηση, τον εκσυγχρονισμό και την εναρμόνιση των όρων που επιβάλλονται στην τιμολόγηση όσον αφορά τον φόρο προστιθεμένης αξίας ιδίως στην περίπτωση στην οποία αναφέρεται το άρθρο 13, παράγραφος 1, σημείο 16, στοιχείο (f) του νόμου περί ΦΠΑ; Σε περίπτωση καταφατικής απαντήσεως στο πρώτο ερώτημα,
            
         
               2)
            
            
               Αντιβαίνει η πρακτική κράτους μέλους που τιμωρεί τα τυπικά ελαττώματα του τιμολογίου, στο οποίο στηρίζεται η αίτηση εκπτώσεως, με την άρνηση αναγνωρίσεως του δικαιώματος εκπτώσεως, στα άρθρα 17, παράγραφος 1, 18, παράγραφος 1, στοιχείο α', και 22, παράγραφος 3, στοιχεία α' και β', της έκτης οδηγίας του Συμβουλίου;
            
         
               3)
            
            
               Αρκεί, για την άσκηση του δικαιώματος εκπτώσεως, να πληρούνται οι απαιτήσεις του άρθρου 22, παράγραφος 3, στοιχείο β', της έκτης οδηγίας του Συμβουλίου ή το δικαίωμα εκπτώσεως δεν μπορεί να ασκηθεί ούτε να γίνει δεκτό ένα τιμολόγιο ως αξιόπιστο έγγραφο παρά μόνο αν πληρούνται όλες οι απαιτήσεις και οι ενδείξεις που προβλέπει η οδηγία 2001/115;
            
         
      (1)  Οδηγία 2001/115/ΕΚ του Συμβουλίου, της 20ής Δεκεμβρίου 2001, της 20ής Δεκεμβρίου 2001, για την τροποποίηση της οδηγίας 77/388/ΕΟΚ με στόχο την απλοποίηση, τον εκσυγχρονισμό και την εναρμόνιση των όρων που επιβάλλονται στην τιμολόγηση όσον αφορά το φόρο προστιθέμενης αξίας (ΕΕ 2002, L 15, σ. 24).
   
      (2)  Έκτη οδηγία 77/388/ΕΟΚ του Συμβουλίου, της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ L 145, σ. 1).